**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**«Сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн овмöс нуöдысь субъектъяслы компенсируйтöм кузя государственнöй услуга сетан административнöй регламент вынсьöдöм йылысь» Коми Республикаса экономика сöвмöдан министерстволöн 2009 во лöддза-номъя тöлысь 26 лунся 207 №-а тшöктöдö вежсьöмъяс пыртöм йылысь**

«Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволöн 2009 во урасьöм тöлысь 12 лунся 24 №-а шуöм серти Коми Республикаса Правительстволысь 2008 во кöч тöлысь 24 лунся 332-р №-а тшöктöм олöмö пöртöм могысь

ТШÖКТА:

1. Пыртны «Сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн овмöс нуöдысь субъектъяслы компенсируйтöм кузя государственнöй услуга сетан административнöй регламент вынсьöдöм йылысь» Коми Республикаса экономика сöвмöдан министерстволöн 2009 во лöддза-номъя тöлысь 26 лунся 207 №-а тшöктöдö:

Сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн овмöс нуöдысь субъектъяслы компенсируйтöм кузя государственнöй услуга сетан административнöй регламент, мый вынсьöдöма тшöктöдöн (содтöд), гижны выльысь тайö тшöктöд дорö содтöдын индöм серти.

2. Тайö Тшöктöдсö олöмö пöртöм бöрся видзöдны министрöс вежысь М.И. Пономарёвалы.

Министр И.Е.Стукалов

Сыктывкар

2010 вося урасьöм тöлысь 3 лун

30 №

Коми Республикаса

экномика сöвмöдан министерстволöн

2010 во урасьöм тöлысь 3 лунся 30 №-а

 тшöктöд дорö

содтöд

«Коми Республикаса

экономика сöвмöдан министерстволöн

2009 во лöддза-номъя тöлысь 26 лунся 207 №-а

тшöктöд дорö

содтöд

Сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн овмöс нуöдысь субъектъяслы компенсируйтöм кузя государственнöй услуга сетан

административнöй регламент

1. Панас

1.1. Тайö Административнöй регламентыс (водзö – Регламент) урчитö Коми Республикаса экономика сöвмöдан министерстволысь (водзö – Министерство) административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног, сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн овмöс нуöдысь субъектъяслы компенсируйтöм кузя государственнöй услуга сетiгöн сылöн тэчаса юкöдувъяс да чина йöз костын öтувъя уджалан пöрадок (водзö – государственнöй услуга).

1.2. Гражданалы веськыда государственнöй услугасö сетö Министерство.

1.3. Государственнöй услуга сетсьö со мый серти:

 «2010 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöм («Сьöкыда воöдчан да ылi сикт-грездын олысьяслы тöвар вайöм кузя транспорт рöскод юкöн овмöс нуöдысь субъектъяслы 2010 во вылö Коми Республикаса республиканскöй бюджетысь компенсация сетан да сьöмöн могмöдан пöрадок» 24 №-а содтöд (водзö – Компенсация сетан пöрадок) (Коми Республикаса государственнöй власьт органъяслöн индöд-тшöктöмъяс, 2009, 48 №, 985 ст.);

«Коми Республикаса ылi да сьöкыда воöдчан местаяс лыддьöг вынсьöдöм йылысь (каръяс, районнöй шöринъяс, кар кодь посёлокъяс кындзи), кöнi мутасъясын организацияяс да ас вылö уджалысьяс вермöны вöчны сьöм рöштшöтъяс да (либö) мынтысян картаясöн вöдитчöмöн рöштшöтъяс контрольно-кассöвöй техникатöг» Коми Республикаса Правительстволöн 2003 во косму тöлысь 23 лунся 69 №-а шуöм (Республика, 2003, ода-кора тöлысь 13 лун);

«Коми Республикаса экономика сöвмöдан министерство йылысь» Коми Республикаса Юралысьлöн 2009 во моз тöлысь 11 лунся 90 №-а индöд (Коми Республикаса государственнöй власьт органъяслöн индöд-тшöктöмъяс, 2009, 27 №, 489 ст.);

«Овмöс нуöдысь субъектъяслы, кодъяс нуöны вузöс Коми Республикаса сьöкыда воöдчан да ылi сиктса олан пунктъясö, государственнöй отсöг (2009-2011 вояс) ведомственнöй торъя мога уджтас вынсьöдöм йылысь» Коми Республикаса экономика сöвмöдан министерстволöн 2008 во öшым тöлысь 10 лунся 389 №-а тшöктöд (Коми Республикаса экономика сöвмöдан министерстволöн 2009 во йирым тöлысь 15 лунся 336 №-а тшöктöдлöн редакцияын) (Коми Республикаса государственнöй власьт органъяслöн индöд-тшöктöмъяс, 2010, 8 №, 134 ст.);

«2010 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöм збыльмöдöм йылысь» Коми Республикаса экономика сöвмöдан министерстволöн 2008 во тöвшöр тöлысь 18 лунся 8 №-а тшöктöд (Коми Республикаса государственнöй власьт органъяслöн индöд-тшöктöмъяс, 2010, 8 №, 136 ст.).

1.4. Государственнöй услуга збыльмöдан помшуöмöн лоö:

- сьöкыда воöдчан да ылi сикт-грездъясö тöвар вайöм кузя транспорт рöскодысь юкöн овмöс нуöдысь субъектлöн рöштшöт тшöт вылö Коми Республикаса республиканскöй бюджетлысь сьöм вуджöдöм (водзö – компенсация);

- овмöс нуöдысь субъектлы компенсация сетöмын öткажитöм.

Юридическöй факт, мый бöрын дугöдöны сетны государственнöй услуга – тайö:

- овмöс нуöдысь субъектлы компенсация сетöм йылысь Министерствоöн решение примитöм;

- компенсация сетöмын öткажитöм йылысь Министерствоöн решение примитöм.

1.5. Государственнöй услуга босьтысьясöн лоöны Коми Республикаса овмöс нуöдысь субъектъяс, кодъяслöн лоис сьöкыда воöдчан да ылi сикт-грездъясö тöвар вайöм кузя транспорт рöскод (водзö – Шыöдчысьяс).

2. Государственнöй услуга збыльмöдан пöрадок дорö корöмъяс

Государственнöй услуга сетсьö дон босьттöг.

Государственнöй услуга босьтöм могысь Шыöдчысь сетö Министерствоö форма серти шыöдчöм, мый урчитöма «2010 во вылö Коми Республикаса республиканскöй бюджет йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöм збыльмöдöм йылысь» Коми Республикаса экономика сöвмöдан министерстволöн 2008 во тöвшöр тöлысь 18 лунся 8 №-а тшöктöдöн, да сыкöд документъяс тайö Регламент дорö 1 №-а содтöд серти лыддьöг кузя (водзö – документъяс).

Документъяссö сетö Шыöдчысь ачыс либö дöвереннöй морт пыр, а сiдзжö пошта либö абу пошта организацияясöн корреспонденция вайöм кузя гражданско-правовöй сяма сёрнитчöм серти.

2.1. Государственнöй услуга збыльмöдан правилöяс йылысь

 юöртан пöрадок

2.1.1. Государственнöй услуга збыльмöдан правилöяс йылысь юöрыс сетсьö:

- веськыда Министерствоын;

- телефон пыр;

- Öтуввезын юöртöмöн;

- Шыöдчысьлöн гижöмöн шыöдчöмъяс серти.

2.1.2. Министерстволöн инпас, справкаяс да консультацияяс вылö телефонъяс, Öтуввез-сайт йылысь юöртсьö тайö Регламент дорö 2 №-а содтöдын.

2.1.3. Министерстволöн уджалан график (режим) йылысь юöртсьö тайö Регламент дорö 2 №-а содтöдын, а сiдзжö юöртсьö справкаяс да консультацияяс вылö телефонъяс пыр да Министерстволöн Öтуввез-сайтын.

2.1.4. Шыöдчысьлöн гижöмöн шыöдчöмъяс вылö вочавидзöны пошта пыр шыöдчысьлöн инпас серти, гижöмöн шыöдчöм воан кадпассянь комын лунысь оз сёрджык.

2.1.5. Шыöдчысьлöн телефон звöнокъяс да шыöдчöмъяс вылö вочавидзигöн Министерстволöн специалистъяслы быть колö корöм запрос серти сетны юалöмъяс кузя татшöм юöр:

- воан номер, мыйöн пасйöма Министерстволöн делопроизводство системаын государственнöй услуга сетöм кузя запросъяссö;

- государственнöй услуга збыльмöдöм кузя нормативнöй правовöй актъяс (нормативнöй акт ним, номер, примитан кадпас);

- государственнöй услуга збыльмöдöм кузя Министерстволöн Öтуввез-сайтын юöртанiн;

- государственнöй услуга сетан правилöяс йылысь мукöд юöр.

2.1.6. Кор шыöдчысь Министерствоö шыöдчö телефон пыр государственнöй услуга сетан пöрадок йылысь юöр босьтöм могысь, шыöдчысьлы вочавидзысь специалистлы, кодi кывкутö государственнöй услуга сетöм вöсна, колö висьтавны ассьыс ов, ним, вич, чин, юкöнлысь ним.

Телефон пыр сёрнитiгöн специалистлы колö сёрнитны стöча, оз позь сёрнитны мукöд орчча йöзкöд да дугдывны сёрнитны мöд аппарат вылö звöнитöм понда.

2.1.7. Министерстволöн Öтуввез-сайтö пыртöны:

- законодательнöй да мукöд нормативнöй правовöй акт текстъяс, кытчö пырöны государственнöй услуга сетöмсö урчитысь нормаяс;

- тайö Регламентсö;

- Министерстволысь инпас, уджалан график (режим), телефон номеръяс.

2.2. Государственнöй услуга сетан кадколаст

2.2.1. Государственнöй услуга сетан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны унджык:

- компенсация сетöм йылысь шыöдчöмлöн да сы дорö сетöм документъяслöн урчитöм корöмъяслы лöсялöм вылö видлалан юкöнын – 25 уджалан лунысь Министерствоö шыöдчöм да документъяс воан кадпассянь да Шыöдчыссянь сетöм документъяслöн урчитöм корöмъяслы лöсялöм (лöсявтöм) йылысь Комиссиялысь кывкöртöд примитан кадпасöдз (водзö – Кывкöртöд);

- Министерствоöн Шыöдчысьлы компенсация сетöм (сетны öткажитöм) йылысь решение примитан юкöнын:

сэк, кор Министерство примитö Шыöдчысьлы компенсация сетöм йылысь решение – 5 уджалан лунысь Комиссиялöн Кывкöртöд примитан кадпассянь Шыöдчысьлы компенсация сетöм йылысь министрöн кырымалöм сёрнитчöм мöдöдан кадпасöдз;

- сэк, кор Министерство примитö компенсация сетны öткажитöм йылысь решение – 5 уджалан лунысь Шыöдчыссянь сетöм документъяслöн урчитöм корöмъяслы лöсявтöм йылысь Комиссиялöн Кывкöртöд примитан кадпассянь Шыöдчысьлы компенсация сетны öткажитöм йылысь гижöмöн уведомление мöдöдан кадпасöдз;

- сетöм компенсация ыджда арталан да сiйöс вынсьöдан юкöнын – 15 уджалан лунысь, мый артавсьö тайö Регламентлöн 3.3.1. пунктын индöм документъяс Шыöдчыссянь воан кадпассянь да Шыöдчысьлы сетан вынсьöдöм компенсация ыджда рöштшöт да компенсанция сетöм йылысь кыкнанладорсаöн кырымалöм сёрнитчöм Министерстволöн бухгалтерскöй учёт юкöнö мöдöдан кадпасöдз;

- Шыöдчысьлöн рöштшöт тшöт вылö компенсация вуджöдан юкöнын – 10 уджалан лунысь, мый артавсьö Министерстволöн бухгалтерскöй учёт юкöнö Шыöдчысьлы вынсьöдöм компенсация ыджда рöштшöт да компенсация сетöм йылысь сёрнитчöм воан кадпассянь да Шыöдчысьлöн рöштшöт тшöт вылö компенсация вуджöдан кадпасöдз баковскöй реквизитъяс серти, кутшöмъясöс индöма компенсация сетöм йылысь сёрнитчöмын.

2.2.2. Документъяс сетiгöн öчередьын виччысян кадыс оз вермы лоны 60 минутысь дырджык.

2.2.3. Государственнöй услуга сетiгöн административнöй процедура лыддьöгсö да найöс олöмö пöртан меддыр кадсö индöма тайö Регламентлöн 3 юкöдын.

2.3. Государственнöй услуга збыльмöдан местаяс дорö корöмъяс

2.3.1. Государственнöй услуга сетöмкöд йитчöм шыöдчöмъяс да документъяс примитöны Министерстволöн инпас серти: Сыктывкар, Интернациональнöй ул., 108 керка, 424 каб. да тайö Регламентлöн 2 содтöдын индöм уджалан режим серти.

2.3.2. Примитöмсö виччысьöм дырйи Шыöдчысьлы (Шыöдчысьöс петкöдлысьяслы) сетсьö места, кöнi документъяс оформитны позянлун сетöм могысь пуктöма пызан да улöсъяс. Пызан вылын эм гижöм вылö бумага да канцелярскöй кöлуй.

2.3.3. Государственнöй услуга сетöмын участвуйтысь Министерствоса специалистъяслöн жыръяс да уджалан местаясыс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

3. Административнöй процедураяс

Государственнöй услуга сетiгöн пöртсьöны олöмö татшöм административнöй процедураяс:

компенсация сетöм йылысь шыöдчöм да сы дорö документъяс урчитöм корöмъяслы лöсялöм вылö видлалöм;

Шыöдчысьлы компенсация сетöм (сетöмын öткажитöм) йылысь решение примитöм да компенсация сетöм йылысь сёрнитчöм кырымалöм;

сетан компенсациялысь ыджда вынсьöдöм йылысь решение примитöм

Шыöдчысьлы компенсация сетöм.

Государственнöй услуга сетан блок-схемасö вайöдöма тайö Регламент дорö 3 содтöдын.

3.1. Компенсация сетöм йылысь шыöдчöм да сы дорö документъяс урчитöм корöмъяслы лöсялöм вылö видлалöм

3.1.1. Административнöй процедура заводитан юридическöй фактöн лыддьыссьö Шыöдчыссянь компенсация сетöм йылысь шыöдчöм да сы дорö содтöм документъяс воöм (водзö – документъяс).

3.1.2. Документъяссö пасйöны Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнын Министерствоын примитöм делопроизводстволöн правилöяс серти да налöн воан лунö либö мöд луннас сетöны Министерстволöн потребительскöй рынок да услугаяс юкöнö (водзö - Юкöн).

3.1.3. Юкöнö воöм документъяссö пасйöны воан луннас Государственнöй услуга босьтны кöсйысьяслысь учёт нуöдан журналын, хронологическöй пöрадокöн группируйтöны Министерствоын примитöм делопроизводстволöн правилöяс серти да мöдöдöны Сьöкыда воöдчан да ылi сикт-грездын олысьяслы тöвар вайöм кузя транспорт рöскодысь юкöн компенсацияöн босьтны кöсйысь овмöс нуöдысь субъектъясöн сетöм документъяс видлалöм кузя комиссиялы, мый котыртöма Министерство бердын (водзö – Комиссия).

3.1.4. Комиссия видлалö Шыöдчысьöн сетöм документъяссö сы вылö, лöсялöны-ö найö Компенсация сетан пöрадоклöн корöмъяслы.

Комиссиялысь уджсö организационно-техническöя да юöрöн могмöдö Юкöн.

3.1.5. Документъяс урчитöм корöмъяслы лöсялöм вылö видлалöмын административнöй процедура збыльмöдан меддыр кадыс оз вермы лоны 25 (кызь вит) уджалан лунысь унджык, мый лыддьыссьö Министерствоö документъяс воан кадпассянь да Шыöдчыссянь сетöм документъяслöн урчитöм корöмъяслы лöсялöм (лöсявтöм) йылысь Комиссиялысь кывкöртöд примитан кадпасöдз.

3.1.6. Административнöй процедуралöн помшуöмöн лыддыссьö Шыöдчысьöн сетöм документъяслöн урчитöм корöмъяслы лöсялöм (лöсявтöм) йылысь Комиссияöн примитöм кывкöртöд (водзö – Кывкöртöд).

3.1.7. Комиссиялысь кывкöртöдсö оформитöны сёрнигижöдöн.

3.2. Шыöдчысьлы компенсация сетöм (сетöмын öткажитöм) йылысь решение примитöм да компенсация сетöм йылысь сёрнитчöм кырымалöм

3.2.1. Административнöй процедура заводитчöмлöн юридическöй фактöн лоö Юкöнö Комиссиялöн кывкöртöд воöм.

3.2.2. Юкöн Комиссиялöн кывкöртöд вылö подуласьöмöн дасьтö Шыöдчысьлы компенсация сетöм (сетöмын öткажитöм) йылысь да компенсация сетöм йылысь Шыöдчыськöд сёрнитчöм кырымалöм йылысь Министерстволысь тшöктöд бала, а сiдзжö компенсация сетöм йылысь сёрнитчöм бала да сетö сiйöс Коми Республикаса экономика сöвмöдан министрлы либö сылысь могъяс олöмö пöртысь мортлы (водзö – министр) кырымалöм вылö.

Компенсация сетны öткажитöм вылö подувъясöн лоöны:

1) абу кутчысьöма Компенсация сетан пöрадоклöн корöмъясö;

2) документъяссö сетöма Компенсация сетан пöрадоклöн индöм кадколастсö торкöмöн;

3) сетöма абу став документсö;

4) сетöм документъясын юöръясыс абу стöчöсь.

Шыöдчысь, код серти сетöма тайö пунктса 3 подпункт подув вылын тайö Кывкöртöдсö, аддзöм тырмытöмторъяссö бырöдöм бöрын индöм ногöн вермö мöдысь шыöдчыны компенсация сетöм йылысь шыöдчöмöн.

3.2.3. Министерствоöн компенсация сетöм (сетны öткажитöм) йылысь решениелöн кывкöртöдъяс серти быд Шыöдчысьлы гижöмöн юöртöны сы серти примитöм решение йылысь:

3.2.3.1. Шыöдчысьлы, код серти примитöма компенсация сетöм йылысь решение, мöдöдöны министрöн кырымалöм Шыöдчысьлы компенсация сетöм йылысь сёрнитчöм;

3.2.3.2. Шыöдчысьлы, код серти примитöма компенсация сетны öткажитöм йылысь решение, мöдöдöны компенсация сетны öткажитöм йылысь гижöмöн уведомление öткажитöмын помкасö индöмöн.

3.2.4. Административнöй процедура збыльмöдан меддыр кадыс оз вермы лоны:

- сэк, кор примитöма компенсация сетöм йылысь решение – 5 (вит) уджалан лунысь унджык, мый артавсьö Юкöнö Комиссиялöн кывкöртöд воан кадпассянь Шыöдчысьлы компенсация сетöм йылысь министрöн кырымалöм сёрнитчöм мöдöдан кадпасöдз;

- сэк, кор примитöма компенсация сетны öткажитöм йылысь решение – 5 (вит) уджалан лунысь унджык, мый артавсьö Юкöнö Комиссиялöн кывкöртöд воан кадпассянь Шыöдчысьлы компенсация сетны öткажитöм йылысь гижöмöн уведомление öткажитöмын помкасö индöмöн мöдöдан кадпасöдз.

 3.2.5. Административнöй процедуралöн помшуöмöн лоö:

- Министерствоöн Шыöдчысьлы компенсация сетöм (сетöмын öткажитöм) йылысь решение примитöм;

- Шыöдчысьлы компенсация сетöм йылысь решение примитiгöн – Шыöдчысьлы компенсация сетöм йылысь министрöн кырымалöм сёрнитчöм мöдöдöм;

- компенсация сетны öткажитöм йылысь решение примитiгöн – Шыöдчысьлы компенсация сетны öткажитöм йылысь гижöмöн уведомление мöдöдöм öткажитöмын помкасö индöмöн.

3.3. Сетан компенсация ыджда арталöм да сiйöс вынсьöдöм

3.3.1. Административнöй процедура заводитчöмлöн юридическöй фактöн лоö Министерствоö компенсация сетöм йылысь сёрнитчöм, кодöс кырымалöма Шыöдчысь – сёрнитчöмлöн мöдарладорсаыс да Документ лыддьöглöн 2 пунктöн индöм документъяс воöм, кутшöмъясöс сетö овмöс нуöдысь субъект шыöдчöм дорö (тайö Регламент дорö 1 содтöд).

3.3.2. Тайö Регламентса 3.3.1 пунктын индöм документъяссö регистрируйтö Министерстволöн контрольнöй да кадрöвöй уджöн веськöдланiнса котыртан удж да контроль юкöн Министерствоын примитöм делопроизводство правилöяс серти да найö воан луннас либö мöд луннас сетöны Юкöнö, кöнi Шыöдчысьöн сетöм документъяс подув вылын арталöны компенсация ыдждасö.

3.3.3. Юкöнын сверитöны документ копияяссö налöн подлинникъяскöд, мый индöма Документ лыддьöглöн 2 пунктса 3 да 4 подпунктъясын, кутшöмъясöс сетö овмöс нуöдысь субъект шыöдчöм дорö (тайö Регламентлöн 1 содтöд), да эскöдöны индöм документ копияяссö. Документ подлинникъясыс бöр сетсьöны Шыöдчысьлы.

3.3.4. Юкöн вöчö компенсация ыджда рöштшöт да сетö министрлы вынсьöдöм вылö.

3.3.5. Министрöн вынсьöдöм компенсация ыджда рöштшöт да компенсация сетöм йылысь кыкнанладорсаöн кырымалöм сёрнитчöм сетöны Министерстволöн бухгалтерскöй учёт юкöнö, медым вöчны Шыöдчысьлы компенсация сетöм кузя Министерстволöн тшöт вылысь, мый восьтöма Коми Республикаса сьöм овмöс министерствоын, Шыöдчысьлöн тшöтъяс вылö рöскод мынтöм вылö заявка Компенсация сетан пöрадоклöн 9 пункт серти.

3.3.6. Административнöй процедура сетан меддыр кадыс оз вермы лоны 15 (дас вит) уджалан лунысь унджык, мый лыддьыссьö тайö Регламентлöн 3.3.1. пунктын индöм документъяс Шыöдчыссянь воан кадпассянь да Шыöдчысьлы сетан вынсьöдöм компенсация ыджда рöштшöт да компенсанция сетöм йылысь кыкнанладорсаöн кырымалöм сёрнитчöм Министерстволöн бухгалтерскöй учёт юкöнö мöдöдан кадпасöдз.

3.3.7. Административнöй процедуралöн помшуöмöн лоö Шыöдчысьлы сетан компенсация ыджда рöштшöтсö вынсьöдöм.

3.4. Шыöдчысьлы компенсация сетöм

3.4.1. Административнöй процедура заводитчöмлöн юридическöй фактöн лоö Министерстволöн бухгалтерскöй учёт юкöнö Шыöдчысьлы сетан вынсьöдöм компенсация ыджда рöштшöт да компенсация сетöм йылысь сёрнитчöм воöм.

3.4.2. Шыöдчысьяслы компенсация сетöны тайö Регламентлöн 3.3.1. пунктын индöм документъяс наöн сетöм öчередь серти.

3.4.3. Шыöдчысьлы компенсация сетöм кузя административнöй процедура збыльмöдан меддыр кадыс оз вермы лоны 10 (дас) уджалан лунысь дырджык, мый лыддьыссьö Министерстволöн бухгалтерскöй учёт юкöнö Шыöдчысьлы вынсьöдöм компенсация ыджда рöштшöт да компенсация сетöм йылысь сёрнитчöм воан кадпассянь да Шыöдчысьлöн рöштшöт тшöт вылö компенсация вуджöдан кадпасöдз баковскöй реквизитъяс серти, кутшöмъясöс индöма компенсация сетöм йылысь сёрнитчöмын (водзö – Шыöдчысьлöн рöштшöт тшöт).

3.4.4. Административнöй процедуралöн помшуöмöн лоö Шыöдчысьлöн рöштшöт тшöт вылö компенсация вуджöдöм.

4. Государственнöй услуга сетöм бöрся

видзöдан пöрадок да формаяс

4.1. Тайö Регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга сетöм дорö корöмъяс, Министерстволöн специалистъясöн кутчысьöм да найöс збыльмöдöм бöрся, а сiдзжö кывкутысь йöзöн решениеяс примитöм бöрся быдлунъя контроль нуöдö Коми Республикаса экономика сöвмöдан министрöс вежысь, кодi курируйтö государственнöй услуга сетöмсö.

4.2. Государственнöй услуга сетан тырвыйöлун да качество серти планöвöй прöверкаяссö нуöдöны кварталнас öтчыдысь, непланöвöй прöверкаяссö нуöдöны Шыöдчысьяслöн шыöдчöмъяс подув вылын.

4.3. Медым нуöдны государственнöй услуга сетан тырвыйöлун да качество серти непланöвöй прöверка, вермасны котыртны комиссия сэтчö гражданаöс, общественнöй öтув да организация петкöдлысьясöс пыртöмöн.

4.4. Государственнöй услуга сетiгöн примитöм (вöчöм) решениеясысь, вöчöмторйысь (вöчтöмторйысь) гражданскöй служащöйяс кывкутöны законодательство серти.

5. Чина мортлöн вöчöмтор (вöчтöмтор), а сiдзжö государственнöй услуга сетiгöн сыöн примитöм решение обжалуйтан пöрадок

5.1. Шыöдчысьлöн эм право ёрдöдз обжалуйтны государственнöй услуга сетiгöн олöмö пöртöм (примитöм) вöчöмтор (вöчтöмтор) да решениеяс.

5.2. Ёрдöдз обжалуйтны вермöны, кор государственнöй услугасö сетöны оз качественнöя либö государственнöй услугасö оз сетны.

5.3. Министерствоö воöм шыöдчöм (норасьöм) регистрируйтсьö Министерстволöн контрольнöй да кадрöвöй уджöн веськöдланiнса котыртан удж да контроль юкöнöн Министерствоын примитöм делопроизводстволöн правилöяс серти да сылöн воан лунö либö мöд луннас сетö Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклы водзвыв видлалöм вылö.

Министерстволöн контрольнöй да кадрöвöй уджöн веськöдланiнса котыртан удж да контроль юкöнса начальниклöн уджалан график:

выльлун – четверг: 9.00-17.30 (пажын – 13.00-14.00);

пекнича: 9.00-16.00 (пажын – 13.00-14.00).

Шыöдчысьлысь водзвыв видлалöм бöрын шыöдчöмсö (норасьöмсö) сетöны министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение, да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Административнöй регламентлысь положение торкалöм йылысь юöрсö позьö мöдöдны электроннöй пошта пыр: (minek@rkomi.ru), а сiдзжö юöртны 24-62-99 телефон пыр.

5.5. Шыöдчöм (норасьöм) вермасны кольны сэнi индöм юалöмъяс кузя вочакывтöг, кор:

5.5.1. Шыöдчöмын (норасьöмын) абу гижöма Шыöдчысьлысь овсö, кодi мöдöдö шыöдчöмсö, да пошта инпассö, мый серти колö сетны вочакыв;

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.5.3. Шыöдчöмсö (норасьöмсьö) он вермы лыддьыны;

5.5.4. Сэки, кор Шыöдчысьлöн шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Шыöдчысьлöн эм право босьтны шыöдчöм (норасьöм) подулалöм да видлалöм вылö колана юöр да документъяс тайö Регламентлöн 2.1 юкöдув серти.

5.7. Шыöдчысьлöн шыöдчöм (норасьöм) мöдöдсьö министрлы.

5.8. Шыöдчöм (норасьöм) видлалöны да сы вылö сетöны вочакыв гижöмöн шыöдчöм регистрируйтан лунсянь 30 (комын) календарнöй лунöн.

5.9. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.10. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга сетiгöн, обжалуйтöм кузя шыöдчöм (норасьöм) объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.11. Шыöдчысь вермас обжалуйтны вöчöм да примитöм вöчöмторсö (вöчтöмторсö) да решениеяссö ёрд пöрадок серти гражданскöй процессуальнöй законодательствоöн урчитöм кадколастö.

Сьöкыда воöдчан да ылi сикт-грездын олысьяслы

тöвар вайöм кузя транспорт рöскод юкöн

овмöс нуöдысь субъектъяслы компенсируйтöм кузя

государственнöй услуга сетан

административнöй регламент дорö

1 содтöд

Овмöс нуöдысь субъектъясöн шыöдчöм дорö пуктöм документ

**ЛЫДДЬÖГ**

1. öтчыдысь (компенсация сетöм йылысь сёрнитчöм кырымалöм вылö):

1) юридическöй кывкутысьяслöн (ас вылö уджалысьяслöн) öтувъя государственнöй реестрысь выписка копия оригинал петкöдлöмöн, кор копиясö абу эскöдöма нотариальнöя, мый босьтöма заявка сетан лунöдз 6 тöлысьысь абу водзджык;

2) вот органсянь справка, мый эскöдö став тшупöда бюджетъясö да небюджетнöй фондъясö вот да мукöд быть мынтысьöм кузя уджйöз абутöмлун;

3) тöвар вайöм вылö вöдитчан транспорт средствояслöн паспорт копияяс

2. быд тöлысь (компенсация ыджда арталöм вылö) отчётнöй бöрся тöлысьлöн 25 лунöдз:

1) компенсация ыдждалöн рöштшöт форма серти, мый индöма Министерстволöн тшöктöдöн да йöзöдöма Министерстволöн сайт вылын: <http://econom.rkomi.ru/econom_rkomi/torgovla/>;

2) товарно-транспортнöй накладнöйяслöн копияяс, меставывса асвеськöдлан органъясöн пасйöмöн, мый овмöс нуöдысь субъектъяс збыль вайисны сэтчö пырысь административнöй мутасын сьöкыда воöдчан да ылi сикт-грездъясö тöвар;

3) документъяс, кутшöмъяс эскöдöны, мый сьöкыда воöдчан да ылi сикт-грездъясö вавывса транспортöн тöвар нуöм кузя услугасö (тшöтш паромöн ветлöмсö) збыль мынтöма, либö найöс эскöдан копияяс;

4) документъяс, кутшöмъяс эскöдöны видзöм автомашина ломтаслысь донсö, либö найöс эскöдöм копияяс;

5) документ копияяс, кутшöмъяс эскöдöны автотранспорт кöртымö босьтöмсö – сэки, кор овмöс нуöдысь субъект сьöкыда воöдчан да ылi сикт-грездö тöвар нуöм могысь босьтö кöртымö автотранспорт.

Сьöкыда воöдчан да ылi сикт-грездын олысьяслы

тöвар вайöм кузя транспорт рöскод юкöн

овмöс нуöдысь субъектъяслы компенсируйтöм кузя

государственнöй услуга сетан

административнöй регламент дорö

2 содтöд

Коми Республикаса экономика сöвмöдан министерстволöн инпас,

йитчан телефонъяс, Öтуввез-инпас йылысь

ЮÖРЪЯС

Коми Республикаса экономика сöвмöдан министерство.

Инпас: Интернациональнöй ул., 108 керка,

Сыктывкар, Коми Республика, 167010.

Телефон: (8212) 21-45-08 (водзвежöс).

Сайтлöн инпас: <http://econom.rkomi.ru>

Государственнöй услуга сетöм кузя Шыöдчысьясöс консультируйтöм вылö телефонъяс: (8212) 24-58-04, 24-89-29, 20-12-37.

Государственнöй услуга сетöм кузя Шыöдчысьясöс примитöм да консультируйтöм вылö, а сiдзжö государственнöй услуга сетöмкöд йитчöм шыöдчöмъяс да документъяс примитöм вылö уджаланног:

выльлун - четверг: 9.30-17.00;

пекнича да праздникводзвывса лунъяс: 9.30-15.00.

Шыöдчысьясöс консультируйтöны, а сiдзжö Шыöдчысьяссянь шыöдчöмъяс да документъяс примитöны 424-425 №-а кабинетъясын.

Пыран номеръяс йылысь, мыйöн пасйöма Коми Республикаса экономика сöвмöдан министерстволысь делопроизводство системаын государственнöй услуга сетöм кузя запросъяс, справкаяс вылö телефонъяс: (8212) 24-61-64.

Сьöкыда воöдчан да ылi сикт-грездын олысьяслы

тöвар вайöм кузя транспорт рöскод юкöн

овмöс нуöдысь субъектъяслы компенсируйтöм кузя

государственнöй услуга сетан

административнöй регламент дорö

3 содтöд

Государственнöй услуга сетан

БЛОК-СХЕМА

|  |  |
| --- | --- |
| Государственнöй услуга босьтöм вылö шыöдчöм да сы дорö документъяс воöм |  |
| Комиссияöн документъяс видлалöм да Шыöдчысьöн сетöм документъяслысь урчитöм корöмъяслы лöсялöм (лöсявтöмлун) йылысь решение примитöм |
| Министерствоöн шыöдчысьлы компенсация сетöм (сетöмын öткажитöм) йылысь решение примитöм да Шыöдчыськöд компенсация сетöм йылысь (кор решениеыс положительнöй) сёрнитчöм кырымалöм.  | Шыöдчысьлы сы серти примитöм решение йылысь индöм ногöн юöртöм |
| Шыöдчысьлы сетан компенсация ыджда арталöм да вынсьöдöм | ». |
| Шыöдчысьлöн рöштшöт тшöт вылö компенсация вуджöдöм |

Исакова 23 562 пас